

REPUBLIKA HRVATSKA

**ZAGREBAČKA ŽUPANIJA Prijedlog**

**OPĆINA POKUPSKO**

**Općinsko vijeće**

Temeljem članka 50. stavka 6. Zakona o prijevozu u cestovnom prometu (Narodne novine, broj 41/18) i članka \_\_\_\_. Statuta Općine Pokupsko („Glasnik Zagrebačke županije“, broj 11/13 i 4/18) općinsko vijeće Općine Pokupsko na svojoj \_\_\_\_\_\_ sjednici održanoj dana \_\_\_\_\_donosi

**O D L U K U**

**o mikroprijevozu na području Općine Pokupsko**

**Članak 1.**

Ovom Odlukom uređuju se potreba obavljanja mikroprijevoza na dijelu područja Općine Pokupsko na kojem nije organiziran javni linijski prijevoz putnika, uvjeti i način njegovog obavljanja, te način podmirivanja troškova prijevoza.

**Članak 2.**

Mikroprijevoz može obavljati prijevoznik koji posjeduje licencu za prijevoz putnika u unutarnjem cestovnom prometu ili licenciju za autotaksi prijevoz ili licenciju za djelatnost iznajmljivanja vozila s vozačem.

**Članak 3.**

Mikroprijevoz prijevoznik obavlja vozilima kategorije M1, vozilima kategorije M2, u skladu s općim prijevoznim uvjetima.

Mikroprijevoz na području Općine Pokupsko, sukladno utvrđenoj prometnoj potražnji, a radi zadovoljavanja prijevoznih potreba stanovništva na području Općine Pokupsko, obavlja se na liniji Lijevi Štefanki – Žužić Brdo (Cerovski Vrh).

**Članak 4.**

Mikroprijevoz na liniji Lijevi Štefanki – Žužić Brdo (Cerovski Vrh) obavljati će izabrani prijevoznik po provedenom otvorenom postupku javne nabave, a na temelju sklopljenog Ugovora o pružanju usluge mikroprijevoza.

Odluku o početku postupka i odluku o odabiru prijevoznika mikroprijevoza na liniji iz stavka 1. ovog članka, donosi općinski načelnik Općine Pokupsko sukladno propisima o javnoj nabavi.

**Članak 5.**

Prijevoznik je dužan osigurati trajno i kvalitetno obavljanje mikroprijevoza putnika na gore navedenoj liniji, te poduzimati mjere i aktivnosti radi povećanja kvalitete usluga i sigurnosti.

Prijevoznik je dužan obavljati uslugu mikroprijevoza sukladno utvrđenom voznom redu.

Vozni red i cijenu prijevoza, utvrđuju Ugovorom o pružanju usluga mikroprijevoza Općinski načelnik Općine Pokupsko i prijevoznik. Utvrđeni vozni red mora sadržavati: naziv prijevoznika, naziv, broj, vrstu i trasu linije, minimalno vrijeme vožnje na liniji, datum početka važenja voznog reda.

O redovnim promjenama na uspostavljenoj liniji mikroprijevoza, kao što su produženje, skraćenje, izmjena trase, uspostavljanje i ukidanje stajališta sporazumno odlučuju Općinski načelnik Općine Pokupsko i prijevoznik koji pruža uslugu mikroprijevoza.

**Članak 6.**

U slučaju iznenadnog zastoja ili kraćeg poremećaja u prometu, prijevoznik je dužan u što kraćem roku poduzeti mjere za ponovnu uspostavu redovitog prijevoza, odnosno osigurati zamjenski prijevoz vlastitim vozilima ili vozilima drugih prijevoznika.

O obustavi prijevoza i načinu osiguranja zamjenskog prijevoza, prijevoznik je dužan pravodobno obavijestiti građane preko sustava javnog informiranja ili putem obavijesti na autobusnim stajalištima.

**Članak 7.**

Cijena prijevoza utvrđuje se tarifom.

Tarifu prijevoznik određuje uz suglasnost Općinskog načelnika.

Obavijest o tarifi mora biti unaprijed objavljena i dostupna korisnicima mikroprijevoza putnika u javnom prometu na liniji Lijevi Štefanki – Žužić Brdo (Cerovski Vrh).

**Članak 8.**

Vozila za obavljanje mikroprijevoza putnika u javnom prometu na liniji Lijevi Štefanki – Žužić Brdo (Cerovski Vrh) dužna su se zaustavljati na svim registriranim stajalištima odobrene linije i ne smiju se zaustavljati na za to nepredviđenim mjestima.

Na registriranim stajalištima prijevoznika koji ima Ugovor o javnim uslugama za obavljanje mikroprijevoza na liniji Lijevi Štefanki – Žužić Brdo (Cerovski Vrh), mogu pristajati samo prijevozna sredstva tog prijevoznika, a izni­mno od ove odredbe i drugi prijevoznici pod uvje­tom da među njima postoji zajednički dogovor.

**Članak 9.**

Vozila u prometu moraju imati oznake kojima se označava smjer vožnje, te moraju biti prozračena i očišćena, na propisan način osvijetljena, te imati gri­janje u skladu s vremenskim prilikama, a obavezno grijanje pri temperaturi nižoj od 7 stupnjeva Celzija.

Vozni red mora biti istaknut na svim autobusnim stajalištima prijevozni­ka, te na drugim javnim mjestima dostupan svima koji koriste usluge javnog prijevoza. Vozni red mora glasiti na prijevoznika.

**Članak 10.**

Ova Odluka stupa na snagu danom donošenja, a objaviti će se u „Glasniku Zagrebačke županije“.

Klasa:

Urbroj: 238-22-1-18-

U Pokupskom,

Predsjednik Općinskog vijeća

Stjepan Sučec